হিউ গ্র্যান্ট

হিউ জন মাঙ্গো গ্র্যান্ট (জন্ম ৯ সেপ্টেম্বর ১৯৬০) হলেন একজন ইংরেজ অভিনেতা ও চলচ্চিত্র প্রযোজক। গ্র্যান্ট তার কাজের জন্য একটি গোল্ডেন গ্লোব পুরস্কার, একটি বাফটা পুরস্কার ও একটি সম্মানসূচক সেজার অর্জন করেছেন। ২০১৮ সাল পর্যন্ত, তার চলচ্চিত্রসমূহ বিশ্বব্যাপী প্রায় ৩ বিলিয়ন মার্কিন ডলার আয় করেছে। তিনি মরিস (১৯৮৭) চলচ্চিত্রে অভিনয়ের জন্য শ্রেষ্ঠ অভিনেতা বিভাগে ভল্পি কাপ অর্জনের পর প্রথম সকলের নজর কাড়েন, কিন্তু ফোর ওয়েডিংস অ্যান্ড আ ফিউনারেল (১৯৯৪) চলচ্চিত্রে অভিনয়ের মধ্য দিয়ে আন্তর্জাতিক অঙ্গনে সফলতা লাভ করেন। এই চলচ্চিত্রের ব্যক্তিত্ব তিনি এরপর ১৯৯০-এর দশকের আরও কয়েকটি চলচ্চিত্রে ব্যবহার করেন, সেগুলো হল নটিং হিল (১৯৯৯) ও মিকি ব্লু আইজ (১৯৯৯)। ফোর ওয়েডিংস অ্যান্ড আ ফিউনারেল চলচ্চিত্রে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন।

চলচ্চিত্র শিল্পে গ্র্যান্ট একজন মেধাবী পরিবেশনকারী ও প্রতি-তারকা হিসেবে খ্যাত, যিনি মূলত তার কাজগুলোকে চরিত্রাভিনেতার মত রূপ দিয়ে থাকেন এবং তার অভিনয়কে স্বতঃস্ফূর্ত করে তুলতে কঠোর পরিশ্রম করেন। ৩৫ বছরের অধিক সময়ের কর্মজীবনে গ্র্যান্ট বারবার দাবী করেন যে তার অভিনয়ের প্রতি আগ্রহ ছিল না, কিন্তু ঘটনাক্রমে এটাই তার কর্মজীবন হয়ে ওঠেছে।

প্রারম্ভিক জীবন
গ্র্যান্ট ১৯৬০ সালের ৯ সেপ্টেম্বর লন্ডনের হ্যামারস্মিথের চার্লিং ক্রস হসপিটালে জন্মগ্রহণ করেন। তার পিতা ক্যাপ্টেন জেমস মারি গ্র্যান্ট (জ. ১৯২৯) এবং মাতা ফিনভোলা সুজান ম্যাকলিন (বিবাহপূর্ব উইকহ্যাম, ১১ অক্টোবর ১৯৩৩ - জুলাই ২০০১)। তার পিতামহ কর্নেল জেমস মারি গ্র্যান্ট, ডিএসও দ্বিতীয় বিশ্বযুদ্ধে সাঁ-ভালেরি-অঁ-কোয়াতে সাহসিকতা ও নেতৃত্বের জন্য স্মরণীয়। তার পূর্বপুরুষদের মধ্যে রয়েছেন স্যার ওয়াল্টার র‍্যালাই,Walter Raleigh King (2019) Sunk Down among the People: The Story of the Descendants of Sir Walter Raleigh Kindle Direct Publishing. ASIN: B081SKM5HD ৪র্থ ভিসকাউন্ট স্ট্র্যাথালান উইলিয়াম ড্রামন্ড, জেমস স্টুয়ার্ট, আথোলের ১ম মার্কুয়েস জন মারি, নটিংহামের ১ম আর্ল হেনিজ ফিঞ্চ, স্যার ইভান নেপিয়ান, এবং সাবেক প্রধানমন্ত্রী স্পেন্সার পার্সিভ্যালের বোন।

কর্মজীবন
থাম্ব|upright|১৯৯৭ সালে কান চলচ্চিত্র উৎসবে গ্র্যান্ট
৩২ বছর বয়সে গ্র্যান্ট অভিনয় পেশা ছেড়ে দেওয়ার পরিকল্পনা করেন, কিন্তু তিনি ফোর ওয়েডিংস অ্যান্ড আ ফিউনারেল (১৯৯৪) চলচ্চিত্রের পাণ্ডুলিপি পড়ে আশ্চর্য হন। এই প্রসঙ্গে তিনি বলেন, "আপনি যদি আমার সমপরিমাণ বাজে পাণ্ডুলিপি পড়ে থাকেন, এরপর এমন একটি পাণ্ডুলিপি পড়েন যেখানে আপনার চরিত্রটি আনন্দদায়ক, তাহলে আপনি বুঝতে পারবেন আপনি কতটা কৃতজ্ঞ।" ১৯৯৪ সালে মুক্তিপ্রাপ্ত চলচ্চিত্রটিতে গ্র্যান্ট প্রধান চরিত্রে অভিনয় করেন। এটি এখন পর্যন্ত সর্বোচ্চ আয়কারী ব্রিটিশ চলচ্চিত্র, যা বিশ্বব্যাপী বক্স অফিসে ২৪৪ মিলিয়ন মার্কিন ডলারের অধিক আয় করে। এই চলচ্চিত্রের সফলতায় তিনি রাতারাতি আন্তর্জাতিক তারকা হয়ে ওঠেন। চলচ্চিত্রটি দুটি বিভাগে একাডেমি পুরস্কারের মনোনয়ন লাভ করে এবং এর অভিনয়শিল্পী ও কলাকুশলীগণ একাধিক পুরস্কার অর্জন করেন। গ্র্যান্ট তার কাজের জন্য সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন।

১৯৯৫ সালে তিনি জেন অস্টেনের সেন্স অ্যান্ড সেন্সিবিলিটি উপন্যাসের চলচ্চিত্ররূপে এমা টমসনের পাণিপ্রার্থী এডওয়ার্ড ফ্রেয়ার্স চরিত্রে অভিনয় করেন। অ্যাং লি পরিচালিত চলচ্চিত্রটির চিত্রনাট্য লিখেন টমসন। গ্র্যান্টের কথা মাথায় রেখে টমসন ফ্রেয়ার্সের চরিত্রটি লিখেন। জেন অস্টেন সোসাইটি অব নর্থ আমেরিকা গ্র্যান্টকে এই চরিত্রে নির্বাচনের সমালোচনা করে বলে তিনি বইয়ের চরিত্রের চেয়ে অধিক সুদর্শন ছিলেন।

১৯৯৯ সালে তিনি নটিং হিল চলচ্চিত্রে জুলিয়া রবার্টসের সাথে জুটি গড়েন। এটি রচনা করেন রিচার্ড কার্টিস ও প্রযোজনা করে ফোর ওয়েডিংস অ্যান্ড আ ফিউনারেল চলচ্চিত্রের দায়িত্বে থাকা দল। ওয়ার্কিং টাইটেল ফিল্মসের এই চলচ্চিত্রটি বিশ্বব্যাপী ৩৬৩ মিলিয়ন মার্কিন ডলার সমপরিমাণ আয় করে ফোর ওয়েডিংস অ্যান্ড আ ফিউনারেল-কে সরিয়ে ব্রিটিশ চলচ্চিত্রের সর্বোচ্চ ব্যবসাসফল চলচ্চিত্র হয়ে ওঠে। এটি যেমন মূলধারার সংস্কৃতিতে আধুনিক প্রণয়ধর্মী হাস্যরসাত্মক চলচ্চিত্রে অনুকরণীয় হয়ে ওঠে, তেমনই সমালোচকদের নিকট থেকে প্রশংসা লাভ করে। সিএনএন-এর পর্যালোচক পল ক্লিনটন বলেন, "নটিং হিল সকল বাধা পেরিয়ে আরেকটি আনন্দদায়ক ও হৃদয়গ্রাহী গল্প হিসেবে দৃঢ় অবস্থান তৈরি করেছে।"

তিনি পারিবারিক চলচ্চিত্র প্যাডিংটন ২-এ ফিনিক্স বুকানন চরিত্রে খল চরিত্রে অভিনয় করেন। চলচ্চিত্রটি ব্যবসায়িক ও সমালোচনামূলকভাবে সফলতা লাভ করে। দ্য গার্ডিয়ান তার অভিনয়কে নজরকাড়া বলে উল্লেখ করে, অন্যদিকে আইজিএন মন্তব্য করে, "গ্র্যান্ট বারবার তার কর্মজীবনে বিস্ময়করভাবে ফিরে আসছেন, আবারো ফিনিক্স বুকানন চরিত্রে তার দক্ষ হাস্যরসাত্মক নৈপুণ্য দিয়ে।" গ্র্যান্ট এই কাজের জন্য বর্ষসেরা পার্শ্ব অভিনেতা বিভাগে লন্ডন চলচ্চিত্র সমালোচক সমিতি পুরস্কার অর্জন করেন এবং শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন। ২০১৯ সালে ইন্ডিওয়্যার-এর র‍্যাংকিঙে গ্র্যান্টের এই অভিনয় ২০১০-এর দশকের ২২তম সেরা চলচ্চিত্র অভিনয় হিসেবে স্থান অধিকার করে।

গ্র্যান্ট এটুয়েন্টিফোরের ভীতিপ্রদ চলচ্চিত্র হেরেটিক (২০২৪)-এ শ্রেষ্ঠাংশে অভিনয় করেন। চলচ্চিত্রটি ইতিবাচক পর্যালোচনা লাভ করে, তন্মধ্যে ভ্যারাইটি লিখে এটি তার কর্মজীবনের আরেকটি "ছাঁচের বাইরের" চরিত্র"। নিউ ইয়র্ক ম্যাগাজিন-এর বিলজ এবিরি বলেন এটি গ্র্যান্টের জন্য "ফিরে আসার পালা"। এই অভিনয়ের জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার, শ্রেষ্ঠ অভিনেতা বিভাগে ক্রিটিকস চয়েস চলচ্চিত্র পুরস্কার ও শ্রেষ্ঠ প্রধান চরিত্রে অভিনেতা বিভাগে বাফটা পুরস্কারের মনোনয়ন লাভ করেন।

তথ্যসূত্র

বহিঃসংযোগ





বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী
বিষয়শ্রেণী:সম্মানসূচক সেজার প্রাপক
বিষয়শ্রেণী:অডিওবই পাঠক
বিষয়শ্রেণী:ইংরেজ কণ্ঠাভিনেতা